Стадион је традиционални домаћин финала фудбалског Купа Португала од 1946.; само 5 пута финале је играно на другом стадиону. Укупно је 64 финала купа играно на овом стадиону. Многи Португалци сматрају да се финале купа треба преместити на неки други стадион без обзира на традицију, с обзиром да Португал има велики број модерних и великих стадиона саграђених већином за потребе Европског првенства 2004., ипак Фудбалски савез Португала је много пута одбацио ту могућност.